text: [{"text_idx": "#000000", "text": "Kanningar av per- og polyfluoroalkyl evnum fra\u0301 dustsu\u0301gvararoyndum"}, {"text_idx": "#000001", "text": "\u2013 vi\u0301sa at vit hava relativt h\u00f8gt innihald av fluorevnum heima vi\u00f0 hu\u0301s"}, {"text_idx": "#000003", "text": "PFAS evni ver\u00f0a ny\u0301tt til yvirflatuvi\u00f0ger\u00f0 (impregnering) og sum hja\u0301lparevni til serlig endama\u0301l, eitt nu\u0301 i\u0301 n\u00f8krum sl\u00f8gum av sku\u0301msl\u00f8kkjara og i\u0301 n\u00f8krum sl\u00f8gum av skor\u00f0dy\u0301raeituri. Heima i\u0301 vanligum hu\u0301skjum er ta\u00f0 helst yvirflatuvi\u00f0gj\u00f8rd kl\u00e6\u00f0i, teppir, papp og pappi\u0301r sum eru keldur til hesi evnini. N\u00f8kur d\u00f8mi um hvar hesi evni kunnu ver\u00f0a ny\u0301tt eru: all weather yvirkl\u00e6\u00f0i, sko\u0301gvar og onnur PFAS yvirflatuvi\u00f0gj\u00f8rd sportsu\u0301tger\u00f0, gardinur, sofur, go\u0301lvteppir og li\u0301knandi sum er yvirflatuvi\u00f0gj\u00f8rd kl\u00e6\u00f0i (tekstil). Hesi evnini eru eisini ny\u0301tt til yvirflatuvi\u00f0ger\u00f0 av pappi og pappi\u0301ri sum eru at finna i\u0301 k\u00f8kinum, eitt nu\u0301 i\u0301 hamburgarawrappings, pizzabakkum, muffinsformum o.s.fr."}, {"text_idx": "#000004", "text": "Kanningaru\u0301rslitini eru sera a\u0301hugaverd i\u0301 samband vi\u00f0 at kunna u\u0301tgreina m\u00f8guligar keldur til ta\u00f0 h\u00f8ga og vaksandi innihaldi av ti\u0301 slagnum av perfluorera\u00f0um evnum sum nevnast perfluoroalkyl karboksylsy\u0301rur."}, {"text_idx": "#000005", "text": "A\u0301hugavert er at evni PFOS, sum upp ho\u0301past i\u0301 djo\u0301rum og ti\u0301skil vanliga finst i\u0301 h\u00f8gum konsentratio\u0301num i\u0301 eitt nu\u0301 sjo\u0301fugli og hvali, bert er til sta\u00f0ar i\u0301 heilt la\u0301gum konsentratio\u0301num i\u0301 hu\u0301sadusti her heima, samanbori\u00f0 vi\u00f0 mono- og diPAPir."}, {"text_idx": "#000006", "text": "Um u\u0301rslitini er annars at siga, at tey benda a\u0301, at innihaldi\u00f0 av fluorera\u00f0um evnum i\u0301 f\u00f8royskum hu\u0301skjum eru i\u0301 h\u00e6gra endanum ta\u0301 i\u00f0 sammett ver\u00f0ur vi\u00f0 hu\u0301ski u\u0301r hinum londunum sum hava luttiki\u00f0 i\u0301 hesi kanning (Australia, Kanada, Grikkaland, Japan, Nepal, Spania og Sv\u00f8ri\u0301ki (si\u0301 Mynd). Eisini samanbori\u00f0 vi\u00f0 sjey hu\u0301ski i\u0301 Norra, sum vo\u0301ru kanna\u00f0i fyri stuttum,1 er innihaldi i\u0301 teimum 10 f\u00f8roysku hu\u0301skjunum h\u00f8gt."}, {"text_idx": "#000008", "text": "Kanningarnar eru t\u00e6r fyrstu av si\u0301num slag her heima a\u0301 tveir h\u00e6ttir; fyri ta\u00f0 fyrsta eru fleiri av hesum evnunum ikki a\u0301\u00f0ur kanna\u00f0i i\u0301 f\u00f8royskum sy\u0301num, og harn\u00e6st hava samsvarandi kanningar av innandura dusti ikki a\u0301\u00f0ur veri\u00f0 gj\u00f8rdar i\u0301 f\u00f8royskum heimum."}]